Tripl-dabl

**Tripl-dabl** () košarkaški je izraz koji označava postignuće kad igrač u utakmici ostvari dvocifren učinak (deset ili više) u tri kategorije od pet mogućih. Kategorije su: poeni, skokovi, asistencije, ukradene lopte i blokade.

## U praksi 
Najčešći način za igrača da ostvari tripl-dabl jesu skokovi, poeni i asistencije iako ponekad vrhunski odbrambeni igrači zabilježe i deset ili više ukradenih lopti ili blokada.

Tripl-dabl je rezultat izvanredne, svestrane igre pojedinca. U NBA ligi postoje igrači, iako rijetki, koji u sezoni (82 utakmice) uspiju zabilježiti desetak utakmica s tripl-dabl učinkom. Potrebno je naglasiti da je definicija asistencije postala mnogo slobodnija u današnje vrijeme.

## Igrači poznati po tripl-dablovima 
Prvi tripl-dabl u historiji NBA lige ostvario je Andy Phillip (Philadelphia Warriors) 14. decembra 1950. protiv Fort Wayne Pistonsa (17&nbsp;poena, 10&nbsp;skokova i 10&nbsp;asistencija).

Oscar Robertson (1962/63), Russell Westbrook i Nikola Jokić (2024/25) jedini su igrači u historiji NBA lige koji su sezonu završili s tripl-dabl učinkom u prosjeku, s tim da je Westbrook to uspio u četiri sezone, od čega tri uzastopne (2016/17, 2017/18, 2018/19). Westbrook je i jedan od dvojice sa savršenim tripl-dablom (bez promašenih šuteva i slobodnih bacanja); prije njega je to uspio Wes Unseld.

Westbrook vodi po ukupnom broju ostvarenih tripl-dablova (203), drugi je Robertson (181), dok ih najviše u jednoj sezoni ima Westbrook (42 u sezoni 2016/17).

Wilt Chamberlain, Westbrook i Jokić (Denver Nuggets) jedini su igrači koji su zabilježili dvostruki tripl-dabl na utakmici (Chamberlain 22 poena, 25 skokova i 21 asistencija protiv Detroit Pistonsa 2. februara 1968, Westbrook 20 poena, 20 skokova i 21 asistencija protiv Los Angeles Lakersa 2. aprila 2019) a Jokić 31 poen, 21 skok i 22 asistencije protiv Phoenix Sunsa 7. marta 2025, postavši i jedini koji je ubacio 30 ili više poena uz po 20 ili više skokova i asistencija.

Najduži niz uzastopnih utakmica s tripl-dabl učinkom ima Westbrook – 11 (od 22. januara do 14. februara 2019). Prethodni rekord držao je Chamberlain – devet (od 8. do 20. marta 1968, u dresu Philadelphia 76ersa).

Jedini tripl-dabl koji ne uključuje poene ostvario je Draymond Green 10. februara 2017. protiv Memphis Grizzliesa, zabilježivši 12 skokova, 10 asistencija i 10 ukradenih lopti (tome je dodao i pet blokada, a kuriozitet je da je postigao samo četiri poena).

Najmlađi igrač koji je ostvario tripl-dabl jest Josh Giddey u dresu Oklahoma City Thundera protiv Dallas Mavericksa 2. januara 2022. u dobi 19 godina i 84 dana (17 poena, 13 skokova, 14 asistencija), a najstariji Karl Malone (Los Angeles Lakers), koji je to uradio protiv San Antonio Spursa 28. novembra 2003. u dobi 40 godina i 127 dana (10 poena, 11 skokova, 10 asistencija) i jedini je 40-godišnjak kome je to uspjelo.

Tripl-dabl u posljednjoj utakmici u karijeri ostvarili su Dwyane Wade (25&nbsp;poena, 11&nbsp;skokova, 10&nbsp;asistencija 10. aprila 2019. za Miami Heat protiv Brooklyn Netsa), Ben Uzoh (12&nbsp;poena, 11&nbsp;skokova, 12&nbsp;asistencija 26. aprila 2012. za Toronto Raptorse protiv New Jersey Netsa) i Wilbur Holland (18&nbsp;poena, 11&nbsp;skokova, 11&nbsp;asistencija 8. aprila 1979. za Chicago Bullse protiv Detroit Pistonsa).

Najbrži tripl-dabl djelo je Jokića, koji je to uspio u utakmici protiv Milwaukee Bucksa 15. februara 2018. za 14 minuta i 33 sekunde. Prethodni rekord, 17 minuta, stajao je gotovo 63 godine, a držao ga je Jim Tucker (Syracuse Nationals) od 20. februara 1955, kada je njegova ekipa pobijedila New York Knickse.

## Vječna lista (NBA) 
## Kup evropskih šampiona i Euroliga 
[mini|[Codi Miller-McIntyre posljednji je igrač koji je ostvario tripl-dabl u Euroligi, učinivši to 2024, i prvi nakon sezone 2018/19.]]
Više je razloga zašto su tripl-dablovi daleko rjeđi u Euroligi nego u NBA:
* utakmice traju 40 minuta, osam manje nego u NBA;
* u sezoni je 30 utakmica, a u NBA 82;
* razna pravila, kao što su ona za asistencije, strožija su nego u NBA.
Zaključno sa sezonom 2023/24, u Euroligi je ostvareno osam tripl-dablova, a samo četiri u modernoj eri Eurolige (od 2000):

## Reference 
## Vanjski linkovi 
* Tripl-dabl lista u NBA od sezone 1987/88. 

Kategorija:Košarkaški izrazi